
Parlamentul României

Camera Deputaţilor

Comisia pentru muncă şi protecţie socială
	Bucureşti,
	17 martie 2021

	Nr.
	4c-9/230


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul de înlocuire asupra propunerii legislative pentru modificarea și completarea Legii 263/2010 privind sistemul unitar de pensii publice, retrimisă Comisiei pentru muncă şi protecţie socială cu adresa nr. PLx 609/2020 din 9 martie 2021, în vederea reexaminării şi întocmirii unui nou raport.

Menţionăm că propunerea legislativă a fost retrimisă comisiei în temeiul Regulamentului Camerei Deputaţilor, republicat, cu modificările şi completările ulterioare, conform înţelegerii Comitetului liderilor grupurilor parlamentare.
Prezentul raport înlocuieşte raportul comisiei depus cu nr. 4c-9/806 în data de 24 noiembrie 2020.
PREŞEDINTE,

Oana-Silvia ŢOIU

Parlamentul României

Camera Deputaţilor

Comisia pentru muncă şi protecţie socială
	Bucureşti,
	17 martie 2021

	Nr.
	4c-9/230


RAPORT  DE  ÎNLOCUIRE

asupra propunerii legislative pentru modificarea și completarea Legii 263/2010 privind sistemul unitar de pensii publice
În temeiul Regulamentului Camerei Deputaţilor, republicat, cu modificările şi completările ulterioare, propunerea legislativă pentru modificarea și completarea Legii 263/2010 privind sistemul unitar de pensii publice a fost retrimisă Comisiei pentru muncă şi protecţie socială, prin adresa nr. Plx 609/2020 din 9 martie 2021, în vederea reexaminării şi întocmirii unui nou raport.
Menţionăm că prezentul raport înlocuieşte raportul comisiei depus cu nr. 4c-9/806 în data de 24 noiembrie 2020.
Propunerea legislativă are ca obiect de reglementare completarea Legii nr.263/2010, cu modificările și completările ulterioare, în sensul reglementării unei excepții de la regula privind termenul general de prescripție pentru recuperarea de către beneficiarului dreptului de pensie a sumelor neplătite de către organul administrativ competent, din cauza unei erori materiale intervenite în procesul administrativ de evaluare, prelucrare și redactare a datelor în vederea emiterii deciziei de pensionare sau a datelor înscrise în aceasta ori în sistemul electronic de punere în plată a deciziei.
În urma reluării dezbaterilor în şedinţa din 16 martie 2021, membrii Comisiei au hotărât, cu unanimitate de voturi, adoptarea propunerii legislative cu amendamente.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.799/12.08.2020)

· avizul favorabil al Consiliului Economic şi Social (nr.6168/24.07.2020)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/563/12.10.2020)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/518/15.10.2020)

· punctul de vedere al Ministerului Finanţelor, transmis prin adresa nr.50011-7/27.01.2021.

La lucrări şi-au înregistrat prezenţa 21 de deputaţi, din totalul de 21 de membri ai comisiei.

La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, dl Cătălin Boboc, Secretar de Stat în Ministerul Muncii și Protecției Sociale.
Propunerea legislativă a fost respinsă de Senat în şedinţa din 30 septembrie 2020.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor adoptarea propunerii legislative cu amendamente, redate în anexa care face parte integrantă din prezentul raport.


PREŞEDINTE,



SECRETAR,


Oana Silvia Ţoiu


Eugen Neaţă 

Întocmit, 

Şef birou Lidia Vlădescu

ANEXA

AMENDAMENTE ADMISE

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text 

act normativ de bază
	Text

propunere legislativă
	 Text propus de comisie (autor amendament) 
	Motivare

	1. 
	__
	Titlul legii

Lege pentru modificarea şi completarea Legii 263/2010 privind sistemul unitar de pensii publice


	Lege pentru completarea art.107 din Legea nr.263/2010 privind sistemul unitar de pensii publice

Autori: membrii comisiei 


	Pentru respectarea exigențelor impuse de normele de tehnică legislativă.

	2. 
	__
	Articol unic: Legea 263/2010 privind sistemul unitar de pensii publice, publicată în Monitorul Oficial al României, Partea I, nr. 852 din data de 20 decembrie 2010, cu modificările şi completările ulterioare, se modifică şi se completează după cum urmează:

	Articol unic. – La articolul 107 din Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr. 852 din data de 20 decembrie 2010, cu modificările şi completările ulterioare, după alineatul (2) se introduce un nou alineat, alin.(21), cu următorul cuprins:
Autori: membrii comisiei 
	Pentru respectarea exigențelor impuse de normele de tehnică legislativă.
 

	3. 
	__
	La art. 107, după alin. (2) se introduce un nou alineat, alin. (21), cu următorul cuprins:


	Se elimină.

Autori: membrii comisiei 


	S-a preluat în reformularea articolului unic, pentru respectarea normelor de tehnică legislativă.


	4. 
	Art. 107, alineat nou


	„(21) În cazul în care, din cauza unei erori materiale intervenite în procesul administrativ de evaluare, prelucrare şi redactare a datelor în vederea emiterii deciziei de pensionare sau a datelor înscrise în aceasta ori în sistemul electronic de punere în plată a deciziei, prin derogare de la dispoziţiile alin.(2), termenul general de prescripţie nu se aplică pentru recuperarea de către beneficiarul dreptului la pensie a sumelor neplătite de către organul administrativ competent.”


	„(21) Prin excepţie de la prevederile alin.(2), în cazul în care, din cauza unei erori materiale, de calcul sau a oricărei greşeli de redactare, omisiune sau menţiuni greşite,  intervenite în procesul administrativ de evaluare, prelucrare şi redactare a datelor în vederea emiterii deciziei de pensionare sau a datelor înscrise în aceasta ori în sistemul electronic de punere în plată a deciziei, termenul general de prescripţie nu se aplică pentru recuperarea de către beneficiarul dreptului la pensie a sumelor neplătite de către casa teritorială de pensii competentă.”

Autori: membrii comisiei


	Pentru claritatea textului, accesibilitatea şi predictibilitatea normei.

Totodată, pentru asigurarea unui caracter complet al normei. 

Pentru utilizarea unor termeni specifici legislaţiei privind sistemul public de pensii.

